1917 (סרט, 2019)

1917 הוא סרט מלחמה אפי שביים והפיק סם מנדס, שכתב את התסריט עם קריסטי וילסון־קיירנס אשר מבוסס בחלקו על סיפור שסופר למנדס על ידי סבו מצד אביו, אלפרד מנדס. בסרט מככבים ג'ורג' מקיי, דין־צ'ארלס צ'פמן, מארק סטרונג, אנדרו סקוט, ריצ'רד מאדן, קלייר דובארק, קולין פירת' ובנדיקט קמברבץ'.

הסרט מתאר מסע של חיילים בריטים צעירים באביב 1917, זמן קצר לאחר הנסיגה הגרמנית לקו הינדנבורג, עליהם הוטל להעביר הודעה ליחידה שכנה העומדת לצאת לקרב אבוד מראש ונוצר בהשראה לסרטיו של אלפרד היצ'קוק, בעיקר החבל ומזימות בינלאומיות. הסרט יצא לאקרנים בארצות הברית ב־25 בדצמבר 2019, ובבריטניה ב־10 בינואר 2020, בהפצת סרטי יוניברסל. הסרט זכה בפרס גלובוס הזהב לסרט הטוב ביותר לשנת 2019, וכן בשלושה פרסי אוסקר: פרס אוסקר לצילום הטוב ביותר, פרס אוסקר לאפקטים הטובים ביותר ופרס אוסקר למיקס הסאונד הטוב ביותר.

 עלילת הסרט 
בעיצומה של מלחמת העולם הראשונה, באפריל 1917 בצפון צרפת, שני חיילים בריטים צעירים מקורפוס הרובאים של המלך, סקופילד ובלייק, מקבלים משימה להעביר מסר דחוף מן הפיקוד לגדוד השני ברגימנט דבונשייר, ובו מפקדו נקרא לבטל התקפה מתוכננת על כוחות גרמנים. הגרמנים נסוגו לקו הינדנבורג ומכינים מארב לגדוד הבריטי המונה 1,600 חיילים, בהם אחיו של בלייק. סקופילד ובלייק חוצים את שטח ההפקר, מגיעים לחזית הגרמנית המקורית, ומגלים תעלות נטושות. חלק מהתעלות ממולכדות, ובפיצוץ שמופעל בתיל כמעט נהרג סקופילד; בלייק מחלץ אותו מפסולת ההריסות ומוביל אותו החוצה מהבונקרים המתמוטטים. השניים מגיעים לחווה נטושה; שם הם עדים לקרב אוויר בין שני מטוסים בריטיים למטוס גרמני. המטוס הגרמני נפגע וצולל אל תוך החווה, וסקופילד ובלייק מנסים להציל את הטייס. סקופילד רץ לשאוב לו מעט מים ובזמן שבלייק מטפל בטייס, הטייס דוקר את בלייק ופוצע אותו אנושות. סקופילד הורג את הטייס ומנחם את בלייק על סף מותו, לפני שהוא ממשיך במשימה בגפו. שבור וכעוס על מות חברו, הוא נאסף על ידי יחידה בריטית העוברת באזור, ונוסע איתה עד סמוך לכפר המופצץ אקוסט־סן־מיין .

היחידה הבריטית נעה בשיירת משאיות, ומתעכבת בדרכה פעם בגלל עצים שמפריעים באמצע הדרך, ופעם משום שהמשאית שלהם נתקעת בבור. בהמשך נתקלת היחידה בגשר הרוס, שגורם לשינוי במסלול הנסיעה שלה, ולכן סקופילד מחליט לנוע לבד עקב דחיפות שליחותו. באקוסט מותקף סקופילד על ידי צלף גרמני. הוא עוקב אחר הצלף והורג אותו, אך נפגע על ידי רסיס ומאבד הכרה. הוא חוזר להכרתו בלילה ובעת מנוסתו מחייל גרמני הוא נקלע אל מחבואה של אישה צרפתייה שהצילה תינוקת. הוא משאיר להם את כל מזונו וכן חלב שלקח מהחווה. סקופילד ממשיך במשימתו, הורג חייל גרמני בחניקה אך מתגלה ובורח לנהר. הוא נסחף במים השוטפים וכמעט מאבד את הכרתו אך בסוף הוא אוזר כוח ונאחז בענף עץ עד שהוא מגיע לגדה ששוליה מלאים גופות. הוא מטפס עליהן ועולה אל היער.

ביער הוא מאתר את הגדוד השני ופוגש פלוגה היושבת בין העצים ומאזינה לחייל ששר Wayfaring stranger. סקופילד נשען על עץ וקורס באפיסת כוחות. החיילים מנסים לברר מניין הוא הגיע, אז הוא שב בבת אחת למציאות ומגלה שההתקפה כבר החלה. הוא רץ בשדה הקרב כדי להגיע למפקד הגדוד, קולונל מקנזי, ומוסר לו את ההודעה. מקנזי עוצר את ההתקפה בחוסר חשק. לאחר מכן באזור הפצועים מאתר סקופילד את ג'וזף, אחיו של בלייק, שהיה בגל ההתקפה הראשון אך לא נפגע. הוא מביא לו את הידיעה על מותו של בלייק. ג'וזף עצוב מהחדשות, אך מודה לסקופילד על מאמציו. סקופילד מתרחק ומתיישב ליד עץ, סוף סוף מסוגל לנוח לאחר סיום משימתו. הוא מתבונן בתמונות של אשתו ושתי בנותיו.

 טכניקת צילום 
הסרט מוצג כולו כאילו צולם בשוט אחד. המצלמה עוקבת ברצף אחרי הסיפור מרגע תחילת הסרט עד סופו ללא מעבר להצגת מקומות אחרים וקפיצות בין מקומות. בפועל הסרט צולם בקטעים אלא שהם חוברו בעבודת עריכה ממוחשבת.

רק פעם אחת בסרט המסך מוחשך. הדבר קורה ברגע בו סקופילד נפצע ומאבד הכרה. עם־זאת, כעבור מספר שניות, המצלמה חוזרת להציג מאותה נקודת המבט, ובאיחור של כמה שעות.

 שחקנים ודמויות 
 ג'ורג' מקיי – טוראי ראשון סקופילד
 דין צ'ארלס צ'פמן – טוראי ראשון בלייק
 אנדרו סקוט – לוטננט לזלי
 ריצ'רד מאדן – לוטננט בלייק
 בנדיקט קמברבאץ' – קולונל מקנזי
 קולין פירת' – גנרל ארינמור
 מארק סטרונג – קפטן סמית'
 דניאל מייס - סמל סנדרס
 אדריאן סקרבורו - רב-סרן הפבורן
 ריצ'רד מקייב - קולונל קולינס
 אנסון בון - טוראי קוק
 גראן האוול - טוראי פארי

 פרסים ומועמדויות 
 רשימת פרסים ומועמדויות פרס תאריך טקס קטגוריה מקבלי פרס ומועמדים תוצאה פרס אוסקר 9 בפברואר 2020 פרס אוסקר לסרט הטוב ביותר סם מנדס, פיפה האריס, ג'יין-אן טנגרן וקאלום מקדוגל  פרס אוסקר לבמאי הטוב ביותר סם מנדס  פרס אוסקר לתסריט המקורי הטוב ביותר סם מנדס וקריסטי וילסון-קיירנס  פרס אוסקר לפסקול המקורי הטוב ביותר תומאס ניומן  פרס אוסקר לצילום הטוב ביותר רוג'ר דיקינס  פרס אוסקר לעיצוב ההפקה הטוב ביותרדניס גסנר ולי סנדאלס  פרס אוסקר לאיפור ולעיצוב השיער הטובים ביותרנעמי דון, טריסטן ורסליוס ורבקה קול  פרס אוסקר לעריכת הקול הטובה ביותראוליבר טארני ורייצ'ל טייט  פרס אוסקר למיקס הסאונד הטוב ביותרמארק טיילור וסטיוארט וילסון  פרס אוסקר לאפקטים הטובים ביותרגרג באטלר, גיום רושרון ודומיניק טוהי  פרס גלובוס הזהב 5 בינואר 2020 הסרט הטוב ביותר - דרמה 1917  הבמאי הטוב ביותר סם מנדס  הפסקול הטוב ביותר תומאס ניומן פרס באפט"א לקולנוע2 בפברואר 2020 הסרט הטוב ביותר סם מנדס, פיפה האריס, ג'יין-אן טנגרן וקאלום מקדוגל  הסרט הבריטי הטוב ביותר סם מנדס, פיפה האריס, ג'יין-אן טנגרן, קאלום מקדוגל וקריסטי וילסון-קאירנס  הבמאי הטוב ביותר סם מנדס  המוזיקה הטובה ביותר בסרט תומאס ניומן  הצילום הטוב ביותר רוג'ר דיקינס  איפור ועיצוב השיער הטוב ביותר נעמי דון  עיצוב ההפקה הטוב ביותר דניס גסנר ולי סנדאלס  הסאונד הטוב ביותר סקוט מילאן, אוליבר טארני, רייצ'ל טייט, מארק טיילור וסטיוארט וילסון  האפקטים החזותיים הטובים ביותר גרג באטלר, גיום רושרון ודומיניק טוהי 

 קישורים חיצוניים 




ביקורות
 יעל שוב,, באתר Time Out תל אביב, 2 בינואר 2020



 יצחק בארי,, באתר "עין הדג", 12 בינואר 2020

 הערות שוליים 

קטגוריה:סרטי מלחמת העולם הראשונה
קטגוריה:סרטי אולפני יוניברסל
קטגוריה:דרימוורקס: סרטים
קטגוריה:סרטי פעולה בריטיים
קטגוריה:סרטים בריטיים משנת 2019
קטגוריה:סרטי 2019
קטגוריה:זוכי פרס גלובוס הזהב לסרט דרמה הטוב ביותר
קטגוריה:סרטים באנגלית
קטגוריה:זוכי אוסקר: האפקטים החזותיים הטובים
קטגוריה:זוכי אוסקר: מיקס הסאונד הטוב
קטגוריה:סרטים בשוט אחד
קטגוריה:סרטים שעלילתם מתרחשת בצרפת
קטגוריה:סרטי סם מנדס
קטגוריה:זוכי פרס באפט"א לסרט הבריטי הטוב ביותר
קטגוריה:זוכי פרס באפט"א לסרט הטוב ביותר